62019CO0075_INF
Rješenje Suda (deveto vijeće) od 6. studenoga 2019. – BNP Paribas Personal Finance SA Paris Sucursala Bucureşti i Secapital
(predmet C-75/19) (
1
)
„Zahtjev za prethodnu odluku – Članak 99. Poslovnika Suda – Direktiva 93/13/EEZ – Potrošački ugovori – Potrošački kredit – Ovršni postupak – Rok za isticanje nepoštenosti ugovornih odredbi u trajanju od petnaest dana od obavijesti o ovršnom postupku”
Zaštita potrošača – Nepoštene odredbe u potrošačkim ugovorima – Direktiva 93/13 – Ovršni postupak – Nacionalni propis kojim se potrošačevo pravo na isticanje nepoštenosti ugovorne odredbe u okviru prigovora izvršenju podvrgava vrlo kratkom roku – Nedopuštenost – Neusklađenost s načelom djelotvornosti – Nacionalni propis kojim se potrošaču daje pravo isticanja nepoštenosti ugovorne odredbe u okviru postupka koji se razlikuje od prigovora izvršenju – Postupak koji ne podliježe roku i koji ne utječe na ovršni postupak – Nepostojanje utjecaja
(Direktiva Vijeća 93/13)
(t. 28.-34. i izr.)
Izreka
Direktivu Vijeća 93/13/EEZ od 5. travnja 1993. o nepoštenim uvjetima u potrošačkim ugovorima treba tumačiti na način da joj se protivi nacionalni propis na temelju kojeg se potrošač, koji je zaključio ugovor o kreditu s kreditnom institucijom i protiv kojeg je navedeni trgovac pokrenuo ovršni postupak nakon proteka roka od petnaest dana od dana dostave prvih akata o tom postupku, nema pravo pozivati na postojanje nepoštenih ugovornih odredbi radi osporavanja tog postupka, pa čak i ako taj potrošač na temelju nacionalnog prava raspolaže sudskom tužbom za utvrđenje postojanja nepoštenih ugovornih odredbi čije podnošenje ne podliježe nikakvom roku i čiji ishod ne utječe na odluku iz ovršnog postupka, koji se može pokrenuti protiv potrošača prije završetka postupka za utvrđenje postojanja nepoštenih ugovornih odredbi.
(
1
)	SL C 164, 13. 5. 2019.